Bandera d'Albania

A bandera d'Albania ye una bandera roya con un aliga bicefala en o centro. Tien o suyo orichen en un siello similar de Gjergj Kastriot Skanderbeg, un albanés d'o sieglo XV que conduxo a revuelta contra l'imperio Otomano, y que remató en una breve independencia ta Albania entre 1443 y 1478, Gjerg Kastriot (u Giorgio Castriota) adoptó o siello y a bandera de l'Imperio Bizantino.

A bandera d'Albania ha estato historicament de color roya oscura u sangre con l'aliga bicefala de color negro ubicata en o centro. En 1912, o gubierno autonomo d'Albania emplegó istos colors, diferenciándo-se de l'actual en a grandaria y o dibuixo de l'aliga. Con a formación d'o Reino, en 1920, se adoptó ista bandera y, en 1928 estió agregatoo casco de Skanderbeg en a parte superior. Entre 1940 y 1992, o casco estió sustituyito por una estrela roya con borde amariello como simbolo d'a Republica Popular d'Albania. Tras a cayita d'o rechimen socialista, estió abolita a estrela deixando a bandera actual como oficial, o 7 d'abril de 1992.


Albania
Albania